તાપી જિલ્લાના સોનગઢ રેલવે સ્ટેશન નજીક આવેલ સાઈ ટાઉનશીપ સોસાયટીમાં પ્રશાંતભાઈ સુરેશચંદ્ર શાહ નાઓ રહે છે. તા.2જી જુલાઈના રોજ પ્રશાંત શહની પત્ની બીમાર હોવાથી તેઓ તેમને મૂકવા સાસરીમાં ગયા હતા. અને તે પણ ત્યાં રોકાય ગયા હતા. આ દરમ્યાન તસ્કરોએ તેમના બંધ ઘરને નિશાન બનાવી ઘરના દરવાજાનો નકૂચો તોડી ઘરમાં પ્રવેશ કર્યો હતો અને ઘરમાં આવેલ કબાટનો લોક તોડી રોકડ રૂપિયા 30,000/- તથા સોનાની વીંટી નંગ-7 જેની કિંમત રૂપિયા 50,000/-તેમજ પેટી પલંગ માંથી નિકોન અને સોની કંપનીના બે કેમેરા કિં.રૂ.20,000/- મળી કુલ્લે રૂપિયા 1,01000/-મત્તાની ચોરી કરી નાસી ગયા હતા. બનાવ અંગે પ્રશાંત શાહે સોનગઢ પોલીસ મથકે ફરિયાદ આપતા પોલીસે ગુનો નોંધી આગળની તપાસ હાથ ધરી છે.